**Åpen ettermiddag for alle!**

Åpen ettermiddag var mer enn bare et skolearrangement – det var et sted hvor elever kunne føle seg inkludert, sett og verdsatt. Når dette tilbudet forsvant, mistet skolen en viktig arena for fellesskap og trivsel. Det er på tide å gi noe tilbake til elevene som trenger litt pusterom i en ellers altfor travel skolehverdag.

For det første, mener jeg at å få tilbake åpen ettermiddag, vil bidra til bedre sosialisering blant elever. Alle kan møtes på tvers av klasser og spise sammen. Flere klasser er ganske adskilt fra resten av skolen, så åpen ettermiddag er en god mulighet for disse å møtes. Tilbudet er lavterskel og gjør det enkelt å møte nye folk, selv for menneskeskye personer. Derfor mener jeg at vi burde få tilbake åpen ettermiddag her på breivang videregående skole.

For det andre, har Ikke alle mulighet til å spise varm mat til middag. For noen elever, kan økonomiske eller familiære forhold gjøre det vanskelig å få til en varm og næringsrik middag. Et tilbud om varm mat på åpen ettermiddag gir derfor flere muligheten til et fullverdig måltid i løpet av dagen. Ifølge en studie gjennomført på svenske skoler, vil tilgjengeligheten av mat på skolen bidra til økt trivsel, konsentrasjon og bedre helse blant elevene. Åpen ettermiddag kan dermed skape en trygg og sosial arena som også ivaretar elevenes grunnleggende behov.

For det siste, vil åpen ettermiddag føre til bedre psykisk helse blant de som deltar. I en anonym spørreundersøkelse utført blant elever på breivang videregående skole, sier rundt 78% av de som ble spurt at de hadde svært positive erfaringer med arrangementet. Av de som ble spurt, sa flertallet at de alltid gledet seg til dagen det skjedde på. De fleste rapporterte også at de møtte noen av sine beste venner der og synes det er synd I første klassen I år som ikke får den opplevelsen og gleden. Derfor mener ikke bare jeg, men mesteparten av elever på skolen, at åpen ettermiddag burde bli realitet på nytt.

Åpen ettermiddag har betydd mye for både enkeltelever og skolemiljøet som helhet. Ved å gjeninnføre åpen ettermiddag viser vi at vi bryr oss om hverandre og ønsker å skape en skole der alle har muligheten til å føle seg trygge, mette, og viktigst av alt lykkelige. Skolen mener det koster for mye, men jeg sier at det å ikke ha det I det hele tatt vil koste oss, elevene, mye mer.