Refleksjonsnotat fra praksisperioden hos Tromsø Kommune

Under praksisperioden min hos Tromsø kommune opplevde jeg en situasjon der en kollega ba meg om hjelp til å feilsøke en PC som plutselig ikke koblet seg til nettverket. Jeg fikk raskt tilgang til maskinen og begynte med enkle sjekkpunkter: jeg kontrollerte om kabelen var koblet riktig, og forsøkte å fornye IP-adressen via kommandolinjen. Underveis merket jeg at jeg ble litt stresset, fordi kollegaen stod og ventet på at jeg skulle finne en løsning raskt. Jeg tenkte at det var viktig å virke rolig og metodisk, selv om jeg egentlig følte meg usikker på om jeg ville klare å løse problemet.

Etter noen minutter oppdaget jeg at nettverkskabelen var defekt. Jeg byttet den ut, og PC-en fikk igjen nettverkstilkobling. Jeg kjente en lettelse, og kollegaen takket meg for hjelpen. Likevel tenkte jeg etterpå at jeg kunne ha håndtert situasjonen bedre. Jeg brukte en del tid på å prøve å løse problemet via programvare først, selv om en enkel fysisk sjekk av kabelen burde vært det aller første steget.

I ettertid ser jeg at noe av det viktigste i slike situasjoner er å ha en systematisk tilnærming: å begynne med det enkleste og mest åpenbare før man går videre til mer avanserte feilsøkingsmetoder. Jeg er fornøyd med at jeg forhåpentligvis klarte å holde roen utad, selv om jeg var stresset innvendig. Dette gjorde at jeg fremstod mer profesjonell. En ting jeg vil jobbe videre med, er å stole mer på egne rutiner og stole på at grundig og logisk arbeid ofte gir best resultat, selv om det kan ta litt tid.

Denne hendelsen lærte meg viktigheten av grunnleggende feilsøking, og av å stole på at det å ta seg tid til å gjøre ting i riktig rekkefølge er bedre enn å prøve raske løsninger under press.